Document ID: 31979R1979

KOMISJONI MÄÄRUS (EMÜ) nr 1979/79,
5. september 1979,
millega muudetakse määrusi (EMÜ) nr 1727/70, (EMÜ) nr 1728/70, (EMÜ) nr 2603/71, (EMÜ) nr 638/74 ja (EMÜ) nr 410/76 seoses nende kohaldamisega ühenduses toodetud tubaka sortide kaupa
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 21. aprilli 1970. aasta määrust (EMÜ) nr 727/70 toortubakaturu ühise korralduse kohta,1 viimati muudetud määrusega (EMÜ) nr 1579/79,2 eriti selle artikli 3 lõike 3 esimest lõiku, artikli 5 lõiget 6, artikli 6 lõiget 10 ja artikli 7 lõiget 4,
võttes arvesse nõukogu 26. juuli 1971. aasta määrust (EMÜ) nr 1697/71 toortubaka sekkumiskulude rahastamise kohta,3 muudetud määrusega (EMÜ) nr 330/74,4 eriti selle artikli 6 lõiget 2,
ning arvestades, et:
nõukogu 24. juuli 1979. aasta määrusega (EMÜ) nr 1581/79, milles määratakse kindlaks 1979. aasta saagi soovitushinnad, sekkumishinnad, lehttubaka ostjatele antavad lisatasud ja pallpakendis tubaka tuletatud sekkumishind,5 on muudetud ühenduses toodetud tubaka sortide loetelu ja nende võrdluskvaliteedi määratlust, mida kohaldatakse alates toortubakaturu ühise korralduse kehtestamisest, et viia need rohkem kooskõlla kõnealusel turul praegu valitseva olukorraga; seepärast tuleb teha vastavad muudatused määrustes, mille sätted viitavad tubaka eri sortidele ja võrdluskvaliteedile, nimelt:
komisjoni 25. augusti 1970. aasta määruses (EMÜ) nr 1727/70 toortubaka sekkumiskorra kohta,6 viimati muudetud määrusega (EMÜ) nr 1556/78,7
komisjoni 25. augusti 1970. aasta määruses (EMÜ) nr 1728/70, milles määratakse kindlaks toortubaka hinnatõstmiste ja hinnaalanduste skaalad,8 viimati muudetud määrusega (EMÜ) nr 784/77,9
- komisjoni 6. detsembri 1971. aasta määruses (EMÜ) nr 2603/71 sekkumisametite valduses oleva tubaka esmase töötlemise ja pakendamise lepingute sõlmimise üksikasjalike eeskirjade kohta,10 viimati muudetud määrusega (EMÜ) nr 1018/79,11
komisjoni 20. märtsi 1974. aasta määruses (EMÜ) nr 638/74, milles määratakse kindlaks sekkumisametite teostatava toortubaka ladustamise tagajärjel tekkivate kadude puhul lubatud hälve,12
komisjoni 23. veebruari 1976. aasta määruses (EMÜ) nr 410/76, milles määratakse kindlaks suurimad lubatud massikaod seoses tubaka esmase töötlemise ja pakendamise järelevalvega;13
käesolevas määruses sätestatud meetmed on kooskõlas toortubakaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 1727/70 I, II ja IV lisa asendatakse käesoleva määruse I, II ja III lisaga.
Artikkel 2
Määruse (EMÜ) nr 1728/70 I ja II lisa asendatakse käesoleva määruse IV ja V lisaga.
Artikkel 3
Määruse (EMÜ) nr 2603/71 lisa asendatakse käesoleva määruse VI lisaga.
Artikkel 4
Määruse (EMÜ) nr 638/74 lisa asendatakse käesoleva määruse VII lisaga.
Artikkel 5
Määruse (EMÜ) nr 410/76 lisa asendatakse käesoleva määruse VIII lisaga.
Artikkel 6
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Määrust kohaldatakse esimest korda 1979. aasta toortubaka saagi suhtes.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. september 1979

Labels: 3
17